Aleksandras Valerianas Jablonovskis

Aleksandras Valerianas Jablonovskis (, 1829 m. balandžio 19 d. – 1913 m. rugpjūčio 22 d.) – Lenkijos istorikas ir etnografas.

Biografija 
Kilo iš Palenkės bajorų šeimos. Vidurinį išsilavinimą gavo apskrities mokykloje (1837–1842 m.) Dorohičine ir gimnazijoje (1843–1847) Balstogėje. 1847 metais įstojo į Kijevo Šv. Vladimiro universiteto filologijos-istorijos fakultetą, kur iki 1849 metų studijavo slavistiką. Tęsė mokslus Dorpato universitete, studijavo klasikinę ir vokiečių filosofiją, istoriją.

Daug keliavo: aplankė pietų slaviškas žemes, Graikiją, Italiją, Mažąją Aziją, Siriją, Palestiną ir Egiptą.

Įsikūręs Varšuvoje, jis kartu su profesoriumi Adolfu Pavinskiu sumanė ir pradėjo įgyvendinti milžinišką istorinį darbą – ATR istorinės medžiagos leidimą. Tuose „istoriniuose šaltiniuose“ (Źródła dziejowe) Jablonovskis patalpino savo svarbiausius darbus:

 Starostwa ukrainne w pierwszej połowie XVII w. (т. V)
 Ziemia wołyńska w polowie XVI w.
 Wołyń i Podole (т. XIX)
 Ukraina (т. XX, XXI)
 Ukraina. Kijow – Bracław (т. XXII)
 Zieime ruskie – Ruś Czerwona (т. XVIII).

Jogailos universiteto 500-mečio jubiliejaus proga Krokuvoje Jablonovskis parašė Kijevo akademijos istoriją su antrašte Akademja kijowo-mohilańska, zarys historyczny na tle rozwoju ogólnego cywilizacji zachodniej na Rusi. Jablonovskis – puikus istorijos ir pietvakarių Rusijos geografijos žinovas, šio krašto žmonių gyvenimo tyrinėjimui ir skirta didelė dalis jo darbų.

Išnašos 

Jablonovskiai
Lenkijos istorikai
1863 m. sukilėliai
Lenkijos kraštotyrininkai